CELEX: 32016D0696
Language: sk
Date: 2016-05-04 00:00:00
Title: Vykonávacie rozhodnutie Komisie (EÚ) 2016/696 zo 4. mája 2016, ktorým sa mení rozhodnutie Komisie 2006/473/ES, ktorým sa uznávajú určité tretie krajiny a určité oblasti tretích krajín za krajiny a oblasti bez výskytu Xanthomonas campestris [všetky kmene patogénne pre citrónovník (Citrus)] a Guignardia citricarpa Kiely [všetky kmene patogénne pre citrónovník (Citrus)] [oznámené pod číslom C(2016) 2614]

5.5.2016   
            
            
               SK
            
            
               Úradný vestník Európskej únie
            
            
               L 120/33
            
         VYKONÁVACIE ROZHODNUTIE KOMISIE (EÚ) 2016/696
   zo 4. mája 2016,
   ktorým sa mení rozhodnutie Komisie 2006/473/ES, ktorým sa uznávajú určité tretie krajiny a určité oblasti tretích krajín za krajiny a oblasti bez výskytu Xanthomonas campestris [všetky kmene patogénne pre citrónovník (Citrus)] a Guignardia citricarpa Kiely [všetky kmene patogénne pre citrónovník (Citrus)]
   
      
         [oznámené pod číslom C(2016) 2614]
      
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej časť A oddiel I body 16.2 a 16.4 prílohy IV,
   keďže:
   
               (1)
            
            
               Rozhodnutím Komisie 2006/473/ES (2) sa uznávajú určité tretie krajiny a určité oblasti tretích krajín za krajiny a oblasti bez výskytu Xanthomonas campestris (všetky kmene patogénne pre citrónovník (Citrus)) a Guignardia citricarpa Kiely [všetky kmene patogénne pre citrónovník (Citrus)].
            
         
               (2)
            
            
               Rozhodnutím 2006/473/ES sa štát Louisiana v Spojených štátoch amerických uznáva za krajinu bez výskytu Xanthomonas campestris [všetky kmene patogénne pre citrónovník (Citrus)]. Na základe informácií, ktoré predložili Spojené štáty americké, by sa však štát Louisiana už ďalej nemal uznávať za krajinu bez výskytu uvedeného škodlivého organizmu.
            
         
               (3)
            
            
               Rozhodnutím 2006/473/ES sa štát Uruguaj uznáva za krajinu bez výskytu Guignardia citricarpa Kiely [všetky kmene patogénne pre citrónovník (Citrus)]. Na základe informácií, ktoré predložil Uruguaj, a na opakované zachytenia by sa však štát Uruguaj už ďalej nemal uznávať za krajinu bez výskytu uvedeného škodlivého organizmu.
            
         
               (4)
            
            
               Rozhodnutím 2006/473/ES sa uznávajú všetky oblasti Spojených štátov amerických za oblasti bez výskytu Guignardia citricarpa Kiely (všetky kmene patogénne pre citrónovník) okrem okresov Collier, Hendry a Polk v štáte Florida. Na základe informácií, ktoré predložili Spojené štáty americké, by sa okres Lee už ďalej nemal uznávať za oblasť bez výskytu uvedeného škodlivého organizmu.
            
         
               (5)
            
            
               Rozhodnutie 2006/473/ES by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Rozhodnutie 2006/473/ES sa mení takto:
   
               1.
            
            
               V článku 1 ods. 2 sa písmeno c) nahrádza takto:
               
                           „c)
                        
                        
                           Spojené štáty americké: Arizona, Kalifornia, Guam, Havaj, Ostrovy Severné Mariány, Portoriko, Americká Samoa, Texas a Americké Panenské ostrovy.“
                        
                     
         
               2.
            
            
               Článok 3 sa mení takto:
               
                           a)
                        
                        
                           V odseku 1 sa písmeno a) nahrádza takto:
                           
                                       „a)
                                    
                                    
                                       všetky tretie krajiny, v ktorých sa pestujú citrusové rastliny, v Európe, Severnej, Strednej a Južnej Amerike a Karibskej oblasti s výnimkou Argentíny, Brazílie, Spojených štátov amerických a Uruguaja;“
                                    
                                 
                     
                           b)
                        
                        
                           V odseku 2 sa písmeno e) nahrádza takto:
                           
                                       „e)
                                    
                                    
                                       Spojené štáty americké: všetky oblasti s výnimkou okresov Collier, Hendry, Lee a Polk v štáte Florida.“
                                    
                                 
                     
         Článok 2
   Toto rozhodnutie je určené členským štátom.
   
      V Bruseli 4. mája 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 169, 10.7.2000, s. 1.
   
      (2)  Rozhodnutie Komisie 2006/473/ES z 5. júla 2006, ktorým sa uznávajú určité tretie krajiny a určité oblasti tretích krajín za krajiny a oblasti bez výskytu Xanthomonas campestris [všetky kmene patogénne pre citrónovník (Citrus)], Cercospora angolensis Carv. et Mendes a Guignardia citricarpa Kiely [všetky kmene patogénne pre citrónovník (Citrus)] (Ú. v. EÚ L 187, 8.7.2006, s. 35).